b'\n_START_ARTICLE_\nHadramaut\n_START_PARAGRAPH_\nRegija Hadhramaut (Arabsko \xd8\xad\xd8\xb6\xd8\xb1\xd9\x85\xd9\x88\xd8\xaa, Hadramaut DIN 31635) le\xc5\xbei na vzhodu Republike Jemen, ob Adenskem zalivu in je omejena na vzhodu z Omanom, na severu s pu\xc5\xa1\xc4\x8davo Rub al Khali. Poleg priobalne ravnine, z ve\xc4\x8djimi mesti al-Mukalla in al-Shihr, je ena izmed pu\xc5\xa1\xc4\x8davskih planot v zaledju na obmo\xc4\x8dju, ki jo seka rodovitna dolina. \xc5\xa0ibam in Tarim sta najve\xc4\x8dji mesti._NEWLINE_Gospodarsko regija \xc5\xbeivi predvsem od pridelave in izvoza tobaka, dateljev, p\xc5\xa1enice in kave._NEWLINE_Od 2. tiso\xc4\x8dletja pr. n. \xc5\xa1t. je bil Hadramaut pomembno sredi\xc5\xa1\xc4\x8de Ju\xc5\xbene arabske civilizacije. Medtem ko je bila obse\xc5\xbena pomorska trgovina upravljana preko Indijskega oceana in obalnih mest, so celinske poti dobile svoj \xe2\x80\x8b\xe2\x80\x8bpomen s pridelavo in trgovino s kadilom. Cesta kadila, ki je vodila \xc4\x8dez Marib in Hijaz je vodila do Palestine. Glavno mesto starodavnega kraljestva Hadramaut je bila Shabwa. Prebivalci Hadramauta so se v anti\xc4\x8dnih \xc4\x8dasih imenovali Chatramotiten, Chatramiten ali Adramiten._NEWLINE_S Semiti je ime Hadramaut povezano z Hazarmaveth v Svetem pismu ( (Gen 10,26 in 1 knjiga 1,20), je omenjen sin Joktanov._NEWLINE_V 7. stoletju je bila dr\xc5\xbeava islamizirana, v 19. stoletju pa je pri\xc5\xa1la izpod britanske oblasti v Ju\xc5\xbeni Jemen. Od leta 1990 je Hadramaut zdru\xc5\xbeen v Republiki Jemen._NEWLINE_Prebivalci Hadramauta, Hadramiti, imajo dolgo tradicijo trgovanja in so prisotni kot mornarji in trgovci po vsem Indijskem oceanu. Dru\xc5\xbeine s koreninami v Hadramautu najdemo v Indiji, Indoneziji in v vzhodni Afriki, kjer vzdr\xc5\xbeujejo tesne stike s staro domovino, kljub nekaj stoletij v diaspori. Vrhunec tega stika je letno romanje na grob preroka Huda, ki je malo znan zunaj Hadramauta in Hadraumaut diaspore, ter prispeva k sami identiteti Hadramitov po vsem svetu._NEWLINE_Prvi Evropejec, ki je obiskal to podro\xc4\x8dje, je bil Adolph von Wrede.'